
מדינת ישראל
משרד החינוך 
אגף בכיר, תפעול רכש ולוגיסטיקה
אגף רכש מכרזים והתקשרויות
ירושלים, 7 באוגוסט 2024 
ג' אב תשפ"ד
מכרז פומבי מס' 22/7.2024 : הפעלת שירותי מטה מינהלת הטיולים לסיוע בבניית תוכניות טיולים בית ספריות וסיוע להיערכות בית ספרית לטיולים 
הבהרה 1

סיכום תשובות לשאלות שהגיעו עד לתאריך 18.07.2024
1. כללי

1. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.
2. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.
3. בנספח מספר 2 למכרז זה מצורף חוזה ההתקשרות. 
על המציע למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
4. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 

חוסר בהצעת המחיר באחד או יותר מהסעיפים, יפסול את ההצעה מאחר שלא ניתן יהיה להשוותה להצעות אחרות. 

5. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.


6. אם המציע יתקל בשאלה בעלת חשיבות, במהלך הכנת הצעתו לאחר המועד האחרון להעברת השאלות, הוא רשאי להגיש את שאלתו, לכתובת המייל michrazimedu@education.gov.il  בהתאם למבנה ולאופן המפורטים בסעיף 1.1 במכרז .
אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תנתן בכתב בלבד וכן תפורסם באתר, לפי שיקול דעת האגף.
7. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי המציע. ניתן להוריד סיכום תשובות זה מאתר מינהל הרכש הממשלתי בכתובת: HTTP://WWW.MR.GOV.IL
8. הפעילות במכרז הקודם למכרז זה בוצעה ע"י חברת מרמנת בע"מ.

9. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.
2. מענה לשאלות הספקים
להלן טבלה בה מפורטות שאלות ותשובות בנושא המכרז שבנדון, כפי שנתקבלו בכתב במשרדי אגף הרכש:
	סידורי
	מס' הסעיף אליו מתייחסת השאלה
	עמוד
	שאלה
	תשובה

	1. 
	4.3.2.ב
	6
	כיצד תועבר רשימת בתי הספר לספק? האם בקובץ אקסל אותו יש לקלוט למערכת המידע? 

האם הרשימה משתנה משנה לשנה? 

האם נדרש לשמור נתוני שנים קודמות ואם כן – כמה שנים? 
	1. בקובץ אקסל או וורד
2. כן היא מתעדכנת משנה לשנה
3. כן יש לשמור

	2. 
	4.3.2, ד'
	6
	" הספק יקיים מפגשי הדרכה וסיוע בבתי הספר " מה משך כל מפגש הדרכה/סיוע?
	כאמור בטבלה בסעיף 4.7 תת סעיף 1.2 מפגש הסיוע נמשך לכל הפחות 2 שעות

	3. 
	4.4.1
	7
	מבקשים הבהרה למה הכוונה שירות מקוון ? 

איזה מידע ינוהל באמצעות שירות ? 

ממשקים ? 

האם קיים שירות מקוון בו נוכל להשתמש ?
	1. בסעיף זה ובנספח 6 מובא פירוט  השירותים הנדרשים במסגרת השירות המקוון.
2. כל מידע הנוגע לשירותים הנדרשים במסגרת מכרז זה
3. כל הדרישות הטכנולוגיות מפורטות בנספחים 4 ו-6
4. לא קיים למשרד

	4. 
	4.4.2
	7
	למה הכוונה בסעיף זה?
	כל השירותים במסגרת מכרז זה ינוהלו באמצעות השירות המקוון.

	5. 
	4.4.2
	7
	מבוקש למחוק בסיפא "הקבלן יידרש". 
	יש למחוק בסוף הסעיף את המילים "הקבלן יידרש"

	6. 
	4.4.5.ג
	7
	האם התצורה להזנת הנתונים במערכת היא ידנית בלבד או שנדרש לקבל נתונים באמצעות ממשק קובץ? האם כל בית ספר יזין בנפרד או שבעלויות רשאיות להקליד עבור בתי הספר שבבעלותן? 
	1. הנתונים יוכלו להקלט בכל תצורה.
2. כל בית ספר בנפרד

	7. 
	4.4.6
	7
	מבוקש למחוק את הסעיף או לקבוע כי בגין שינויים ושיפורים שלא הופיעו במפורש במסמכי המכרז ישולם לקבלן שו"ש בהתאם להצעת המחיר של הקבלן. 
	הסעיף נשאר ללא שינוי

	8. 
	4.4.8
	8
	מי הקבלן המפעיל היום את השירות? 

האם הקבלן הנוכחי מפעיל שירות מקוון? אם כן – האם השירות המקוון הקיים עומד בדרישות המכרז ויועבר לידי הקבלן החדש לשם הפעלתו? 
	1. ראה סעיף 1 ח' לעיל

2. הוא הפעיל שירות מקון שהעמיד לצורך מתן השירותים

3. לא

	9. 
	4.4.8.ז
	8
	בסיפא מבוקש להוסיף "למעט מידע הדרוש לקבלן לשם הגנה משפטית". 
	בקשה נדחית

	10. 
	4.4 – השירות המקוון
	7
	לא הצלחנו להבין ממסמכי המכרז את ההיבטים הטכניים של הפעלת השירות המקוון.
1. להבנתנו, מדובר במערכת קיימת שכוללת את כל רכיבי השירות הנדרשים במכרז, שתועבר לספק הזוכה שיידרש לתפעל אותה, האם נכון?
2. בסעיף 4.4.6 נאמר שהקבלן יידרש לבצע שינויים ושיפורים בשירות – האם הכוונה היא שהקבלן יידרש להשקיע בפיתוח? אם כן, איזה היקף שעות פיתוח הקבלן נדרש לתמחר בהצעה?
3. האם ניתן לקבל את פרטי הספק שפיתח את התוכנה הקיימת על מנת שניתן יהיה לברר בצורה מדוייקת יותר את העלויות והדרישות לתפעול המערכת?
4. נראה שסעיף 4.4.2 למכרז קטוע, ונשמטו חלקים ממנו.
	1. ראה תשובה לשאלה 8  ג' לעיל
2.  המציע יקח בחשבון בהצעתו כי ככל שידרש לבצע שינויים בשירות המקוון הקבלן יידרש לבצע על חשבונו.
3. ראה תשובה לשאלה 8 ב' לעיל
4. ראה תשובה לשאלה 5 לעיל


	11. 
	4.5.1
	8
	מבקשים לקבל את היקף שעות העבודה החודשיות של כלל הרפרנטים,  על פי נתוני  שנה קודמת?
	היקף שעות הפעילות של הרפרנטים יהיה בהתאם להיקף לפעילות שבתוכנית העבודה השנתית שתאושר בכל שנת פעילות

	12. 
	4.5.1
	8
	נבקש לקבל  את היקף כ"א המועסק כיום כרפרנט מחוזי?
	השירותים בעבר היו שונים בהיקפים שנדרשים במסגרת מכרז זה.

	13. 
	4.5.2
	8
	האם "יום ריענונים, במהלך שנת התקשרות",  לרפרנטים המחוזיים מתבצע ברמה ארצית/ מחוזית/פרטנית?
	מתבצע ברמה הארצית

	14. 
	4.5.2
	8
	מה במקרה ורפרנט מחוזי אינו יכול להשתתף ביום ריענונים? 

מה היקף המקרים שנה קודמת, שדרשו הכשרה נוספת? 
	כל הרפרנטים נדרשים להשתתף בימי ההכשרה ובריענונים כתנאי להמשך העסקתם במכרז. 

	15. 
	4.5.3
	8
	האם הספק משולם על ימי הכשרה? אם כן באיזה אופן?
	לא ישולם בנפרד עבור ימי ההכשרה.

על המציע לקחת בחשבון בהצעתו את ההכשרה והרענונים הנדרשים במסגרת מכרז זה

	16. 
	4.5.3, א'
	8
	האם יום הכשרה לרפרנטים המחוזיים מתבצע ברמה ארצית/ מחוזית /פרטנית?
	ראה תשובה לשאלה 13 לעיל

	17. 
	4.5.3, ז'
	9
	מהם האמצעים הנדרשים לביצוע יום הכשרה/ ריענונים?
	אמצעי הדרכה והמחשה לביצוע ההכשרה והרענונים

	18. 
	4.6.11
	10
	מה היקף המקרים בהם נדרש תיקון תוכנית ע"י בתי הספר?
	מספר המקרים בהם נדרש תיקון תוכנית מוערך בכ-20% 

	19. 
	4.6.13
	10
	מה היקף המקרים ,שנה קודמת, בהם נדרש סיוע פרונטלי?
	מספר המקרים בהם נדרש סיוע פרויטלי מוערך בכ-30% ובכפוף לתוכנית העבודה



	20. 
	4.7 סעיף משנה 3.2
	11
	האם לעובדי הקבלן הנוכחי ניתן אש"ל? האם רפרנט שיוצא לבקרת טיולים מקבל אש"ל עבור כך כיום מהקבלן הנוכחי? 
	הקבלן אחראי על עובדיו ועל תנאי העסקתם. המשרד אינו צד בעניין.

	21. 
	4.7
	11
	בכל מקום בו נכתב "שעה" האם הכוונה היא לשעת שעון או לשעה אקדמית? 
	שעה של 60 דקות

	22. 
	4.7 סעיף משנה 1.2
	11
	האם המציע נדרש לתמחר מפגש אחד או שני מפגשים. מבוקשת הבהרה ברורה. 
	המציע יתמחר את העלויות בהתאם לאמור בסעיף זה למכרז .



	23. 
	4.7. סעיף משנה 1.2
	11
	מה היקף המקרים בהם נדרש הקבלן לבצע מעל 2 מפגשים?
	מספר המקרים בהם נדרש 2 מפגשים מוערך בכ-20% מתוך בתי הספר להם נדרש סיוע פרונטלי, וזאת על פי קביעת ועדת הטיולים המחוזית

	24. 
	4.7 סעיף משנה 2.2
	11
	האם המפגש האמור בסעיף זה הוא אחד משני המפגשים האמורים בסעיף 4.7.1.2? 
	לא . אלה מפגשים המתקיימים במועדים שונים ביחס לשנת הלימודים

	25. 
	4.7. סעיף משנה 4.2
	12
	האם ההתחברות למערכת לשכת תאום טיולים כרוכה בעלות / רכישת כרטיס חכם או כל עלות אחרת? 
	אין כל עלות לקבלן לצורך התחברות

	26. 
	4.9
	13
	על איזו שנה מדובר? למה הנתונים מתייחסים?
	אלה הכמויות המשוערות לפרוייקט בכל שנה. 

למשרד שמורה הזכות להגדיל עד30% או לצמצם עד 30% את היקפי הפעילות המשוערים כפי שפורטו לעיל, וזאת בהתאם לשיקולי המשרד והתקציב השנתי הקיים לפעילות במכרז.

	27. 
	5.14
	15
	למי מבעלי התפקידים נדרש להקצות רכב
	במסגרת מכרז זה לא נדרש הקבלן להקצות כלי רכב .

יחד עם זאת הקבלן צריך להעמיד לעובדיו את כל האמצעים לצורך ביצוע השירותים המוגדרים במכרז.

	28. 
	5.14.2
	16
	מה היקף השעות החודשיות, הממוצעות, בהן עבדו הרפרנטים שנה קודמת, בחלוקה למחוזות?
	ראה תשובה לשאלה 11 לעיל

	29. 
	5.14.2
	16
	כמה רפרנטים מועסקים כיום בפרויקט, ובאיזה היקף משרה?
	ראה תשובה לשאלה 11 לעיל

	30. 
	5.14.3
	16
	מה היקף כוח האדם הקיים כיום והנדרש בעתיד במנהלת?
	ראה תשובה לשאלה 12 לעיל

	31. 
	5.14.4
	15
	מה היקף המשרה הנדרש לממונה אבטחת מידע?
	הקבלן נדרש להעמיד ממונה אבטחת מידע בכל היקף לצורך מתן השירותים המוגדרים במכרז.

	32. 
	5.14
	15
	האם ניתן לקלוט עובדים מהקבלן הנוכחי?
	הקבלן אחראי על איתור עובדיו ועל תנאי העסקתם. המשרד אינו צד בעניין.

	33. 
	6
	17
	מבוקש להבהיר כי פיצוי מוסכם יושת על הקבלן רק בנסיבות בהן הארוע נשוא הפיצוי המוסכם ארע בשל מעשה או מחדל של הקבלן ולא בשל כח עליון או נסיבות אחרות שאינן תלויות בקבלן. 
	הדרישות בפרק זה נשארות ללא שינוי

	34. 
	8
	19
	מבוקש לאשר כי האמור בסעיף לא יחול על מידע שהיה בידי הקבלן טרם זכייתו במכרז ו/או שפותח על ידו שלא באופן ייעודי למכרז. ככל שיעשה הקבלן שימוש במערכת מדף לניהול השירות המקוון מוסכם בין הצדדים כי מוצר המדף לא יהיה קניינו הרוחני של המשרד. 
	הדרישות בפרק זה נשארות ללא שינוי

	35. 
	14.11.1
	26
	מה משך הזמן הממוצע  לבדיקת תכנית טיולים של בית ספר ?
	כל זמן שיידרש לצורך קבלת תוצר ברמת איכות גבוהה



	36. 
	14.11.2
	26
	מה משך הזמן הממוצע  לסיוע בהכנת תכנית טיולים של בית ספר ?
	על המציע לקחת בחשבון בהצעתו כי יידרש להשקיע כל זמן שיידרש על לקבלת התוצר כנדרש במכרז וברמת איכות גבוהה

	37. 
	14.11.3
	26
	מה משך הזמן הממוצע  למפגש סיוע בהערכות של בית הספר לטיול  ?
	ראה תשובה לשאלה 35 לעיל

	38. 
	14.11.4
	26
	מה משך הזמן הממוצע   לטיול אשר בוצעה  לו בשטח בדיקת התאמה לתוכניות טיול של בית ספר ?
	ראה תשובה לשאלה 35 לעיל

	39. 
	14.11.5
	26
	מה משך הזמן הממוצע   לתוכנית טיולים בית ספרית שאושרה ובוצעה בדיקת התאמה של התוכנית מול מערכת לשכת תיאום טיולים של מינהל הבטחון?
	ראה תשובה לשאלה 35 לעיל

	40. 
	14.11.6
	26
	מה משך הזמן הממוצע   לבקרה בקורס להכשרת מדריכי טיולים ?
	ראה תשובה לשאלה 35 לעיל

	41. 
	23.2
	33
	מבוקש להעביר למציעים את הפרסום שביצע המשרד, ככל וביצע, ביחס לזכייתו של הקבלן הנוכחי בהתאם לאמור בסעיף זה ולחילופין להפנות את המציעים ל-URL מדוייק בו ניתן לאתר את הפרסום האמור. 
	המשרד לא ביצע פירסום

	42. 
	2.3.1חוזה
	45
	האם רשאי המציע ליתן מספר חלופות להצעתו ואם כן באיזה אופן? 
	לא 

	43. 
	11.4חוזה
	49
	האם נדרש לשלם לעובדים תנאים סוציאליים מעבר למקובל בחוק לרבות אש"ל ונסיעות חריגות?
	ראה תשובה לשאלה 20 לעיל

	44. 
	11.4חוזה
	49
	נבקש להוסיף כי חובת השיפוי מותנית בכך שהמדינה תודיע לצד ב' על כל תביעה, תאפשר לו להתגונן ולא תתפשר ללא אישור צד ב' מראש ובכתב.
	הסעיף נשאר ללא שינוי

	45. 
	12.1חוזה
	50
	נבקש למחוק את המילים "מלאה ומוחלטת"
	הסעיף נשאר ללא שינוי

	46. 
	12.2חוזה


	50
	נבקש למחוק הסעיף או להוסיף כי למדינה תהיה אחריות במקרה של רשלנות או הפרת דין על ידה או מי מטעמה. נבקש להוסיף כי חובת השיפוי מותנית בכך שהמדינה תודיע לצד ב' על כל תביעה, תאפשר לו להתגונן ולא תתפשר ללא אישור צד ב' מראש ובכתב.
	הסעיף נשאר ללא שינוי

	47. 
	12.4חוזה
	50
	לאור ההתחייבות לשיפוי, נבקש למחוק הסעיף.
	הסעיף נשאר ללא שינוי

	48. 
	12.7חוזה
	50
	נבקש לקבוע כי האחריות תיקבע על פי דין
	הסעיף נשאר ללא שינוי

	49. 
	13.3
	51
	נבקש לבחון האם ניתן כחלופה לביטוח אחריות מקצועית, לערוך ביטוח צד ג' הכולל ביטול סייג אחריות מקצועית בגין נזקי גוף. 
גבול האחריות יהיה 4,000,000 ₪ במשותף עם ביטוח אחריות כלפי צד ג' (במקום צד ג' בגבול אחריות של 2,000,000 ₪ למקרה ולתקופה).
	הבקשה נדחית בתשומת הלב להגדרות המקובלות של מקרי הביטוח בכל סוג ביטוח וביחס לכיסויים נזקים כספיים טהורים שאינם נובעים מנזק פיזי לגוף ולרכוש.   

	50. 
	13.4
	52
	נבקש למחוק המילים "בגבולות אחריות שלא יפחתו מסך 10,000,000 למקרה ולתקפה."  מדובר על קיום ימי עיון, לא על פעילות חוץ. ימי העיון יכולים להיות גם במשרדים, WEWORK אולם של מסעדה או מקומות אחרים קטנים שאינם עורכים ביטוח בגבול אחריות גבוה  כל כך (וגם אין להם צורך בביטוח בסדר גודל כזה). דרישת ביטוח זאת תגביל משמעותית את מקומות ביצוע ימי העיון על אף שאין בהם כל סיכון מיוחד.  
	יוסר מסעיף 13.4 "ביטוחים נוספים" המשפט "שלא יפחתו מסך 10,000,000 ש"ח למקרה ולתקופה" ובמקומו יירשם בגבולות אחריות סבירים בתשומת לב למספר משתתפים והפעילות המבוצעת במקומות אלה

	51. 
	נספח 4 
2.1
	65
	מעיון במסמכי המכרז עולה כי הספק לא יאגור מידע רגיש כהגדרתו בסעיף זה. אם כך הדבר מבוקש לקבל נספח 4 מעודכן. ככל שלשיטת המשרד צפוי הספק לאגור מידע רגיש כהגדרתו בסעיף מבוקש לגלות למציעים את סוג המידע והיקף הרשומות הצפוי. 
	בנספח 7 של המכרז מפורט סוג המידע אשר הספק יאגור בשירות המקוון/מערכת באמצעותם ינהל את הפרויקט.

	52. 
	נספח 4 
4.9.1
	77
	האם נדרש לצרף את המסמכים האמורים להצעה או לאחר הזכייה? 
	לצרף להצעה.

	53. 
	נספח 4 
4.9.1
	77
	לא קיים מספיק מידע בשלב זה של המענה שמאפשר את צירוף המסמכים הנדרשים. כיצד הצהרת המציע יכולה להיות על רכיב שלא קיים?
	המציע מתחייב מיד עם קבלת ההודעה על זכייתו במכרז / תחילת ההתקשרות במכרז, לפעול על מנת לעמוד בדרישות ולהתאים את כל המערכות והאמצעים שישמשו אותו לצורך המכרז להוראות והנחיות הנ"ל. ההיערכות תימשך לכל היותר 45 ימים כאשר בסיומה יודיע המציע למשרד כי סיים היערכותו כנדרש.

	54. 
	נספח 4 
4.9.1.2
	77
	מבוקש למחוק HIPPA ו-PCI הואיל ואינם רלוונטיים לנשוא ההתקשרות. 
	זה לא סעיף חובה, זה בנוסף אם קיימים התקנים מומלץ לצרף.

	55. 
	נספח 4 
4.9.1.3
	77
	אין במסמכי המכרז די מידע כדי לצרף את המידע הנדרש בסעיף זה. 
	ראה תשובה 53 לעיל

	56. 
	נספח 4 
4.9.1.4
	77
	אין במסמכי המכרז די מידע כדי לצרף את המידע הנדרש בסעיף זה. 
	ראה תשובה 53 לעיל

	57. 
	נספח 4
4.9.1.6,
	77
	אין במסמכי המכרז די מידע כדי לצרף את המידע הנדרש בסעיף זה. 
	ראה תשובה 53 לעיל

	58. 
	נספח 4 
4.9.1.7
	77
	אין במסמכי המכרז די מידע כדי לצרף את המידע הנדרש בסעיף זה. 
	ראה תשובה 53 לעיל

	59. 
	נספח 4
 4.9.1.8
	77
	הואיל ומדובר במערכת אותה יש לפתח/להתאים לא ניתן לצרף את המסמכים האמורים. 
	ראה תשובה 53 לעיל

	60. 
	נספח 4 
4.9.1.11
	77
	אין במסמכי המכרז די מידע כדי לצרף את המידע הנדרש בסעיף זה. 
	ראה תשובה 53 לעיל

	61. 
	נספח 6 ג.7
	85
	האם משוב תלמידים נדרש להיות שמי/מזוהה? 
	כן יש לרשום את שם המשיב למשוב

	62. 
	נספח 6 , ג.9
	85
	האם הכוונה בסעיף זה היא לתמונות מאתרי הטיולים? מה נפח האחסון שידרש? 
	לא נדרשות תמונות מאתרי טיולים

	63. 
	נספח 6 , ז.2
	87
	האם הכוונה היא כל המשתמשים יחליפו מדי 30 ימים את הסיסמא? 
	אין תוקף לסיסמא

	64. 
	נספח 6 ,ט.4
	87
	האם הכוונה היא לאינטגרציה לאאוטלוק/365? 
	לא

	65. 
	נספח 6 ,יב
	88
	מבוקש למחוק את הסעיף או לקבוע כי בגין שינויים ושיפורים שלא הופיעו במפורש במסמכי המכרז ישולם לקבלן שו"ש בהתאם להצעת המחיר של הקבלן.

	ראה תשובה לשאלה 7 לעיל

	66. 
	טבלת השוואת הצעות – ניקוד מנהל פרויקט
	קובץ אקסל מצורף
	בסעיף "טיולים" – האם הכוונה למספר הטיולים המצטבר? למספר הממוצע במהלך כל תקופת הניסיון שהוצגה? למספר הממוצע הגבוה ביותר במשך 3 שנים מתוך 10 השנים האחרונות?
	מספר הטיולים הממוצע לשנה הכל שנות הניסיון בהם ביצע את הפעילות כנדרש בסעיף 5.14.1

	67. 
	טבלת השוואת הצעות – ניקוד הצעות מחיר
	קובץ אקסל מצורף
	בסעיף "מחיר לבית ספר שניתן לו סיוע בהכנת תכנית טיולים של בית ספר", הכמות להשואה היא 200, ואילו בסעיף 4.9.2 הכמות היא 2,000. מה הכמות הנכונה?
	הכמות הנכונה היא 2,000 .הכמות עודכנה בטבלאות. קובץ מתוקן מצורף לסיכום זה


1. נספח מספר 7 – חוברת הגשת הצעה
1. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים.
בנוסף, על המציע לצרף להצעתו 3 התקנים ניידים (DOK) כאשר בכל אחד מהם יישמר עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
2. על המציע לסמן בדף 3 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
3. סעיף 8 – ניסיון המציע ועבודות דומות – יש לפרט את שם הלקוח עבורו בוצעה העבודה, שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע ואת מס' הטלפון העדכני של איש הקשר. יש להקפיד שכל הפרטים הינם נכונים ומדויקים. 
4. סעיף 9 – נתוני מנהל הפרוייקט המיועד – יש לפרט את ניסיונו של מנהל הפרוייקט המיועד ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 9 לבין קורות החיים.
5. סעיף 10 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.

יש לכלול בהצעת המחיר את כל העלויות של המציע. הצעת המחיר הינה סופית ולא תשולם לקבלן כל תמורה נוספת. 


בכבוד רב,


אורנה מיטמיגר
                           
מנהלת אגף רכש מכרזים והתקשרויות

